smcproject/ml-wiki-sentences huggingface dataset:
2002 ജനുവരി 12 ന് മാധവനിവാസിൽ തന്നെ ദേഹാന്ത്യം.
തന്റെ കേരള ബന്ധം മുംബൈയിൽ പോലും നിലനിർത്താൻ 'കൊച്ചിയിൽനിന്നുള്ള കെ. ഭാസ്‌ക്കരൻ' എന്നാണ് സ്വയം പരിചയപ്പെടുത്തിയിരുന്നത്.
മദ്ധ്യപ്രദേശിലും വടക്കുകിഴക്കൻ മേഖലയിലും പ്രവർത്തിക്കാൻ കേരളത്തിലെ നിരവധി യുവാക്കളെ അദ്ദേഹം പ്രേരിപ്പിച്ചു.
ഏകലവ്യ കായികമേളകൾ നടത്തി വനവാസികളിൽ പ്രേരകശക്തിയായി.
500 വനവാസി പ്രവർത്തകരുൾപ്പെടെ 1200 മുഴുവൻ സമയപ്രവർത്തകരെ അദ്ദേഹം വാർത്തെടുത്തു.
അടിയന്തരാവസ്ഥക്കാലത്ത് ഒളിവിൽ കഴിയവേ അവിശ്രമം യാത്ര ചെയ്ത് ജയിൽവാസമനുഭവിച്ചിരുന്നവരുടെ കുടുംബങ്ങളെ സഹായിക്കുന്നതിൽ പ്രത്യേകം ശ്രദ്ധിച്ചു.
ഇംഗ്ലീഷിലും ഇംഗ്ലീഷ് സാഹിത്യത്തിലും അഗാധമായ അറിവ് ഉണ്ടായിരുന്ന അദ്ദേഹം വ്യക്തിപരമായ മാമൂലിലോ,ആചാരങ്ങളിലോ  താത്പര്യമില്ലായിരുന്നു. 'കളമ്പി' എന്ന (ഉപജാതി തിരിച്ചിറിയാനാവുന്ന) സ്വന്തം കുടുംബപ്പേര് ഉപേക്ഷിച്ചു, അദ്ദേഹത്തെ  പിന്തുടർന്ന് കേരളത്തിലെ അന്നത്തെ പ്രവർത്തകരെല്ലാം ജാതിപ്പേർ ഉപേക്ഷിച്ചു.
പാഞ്ഞാൾ അതിരാത്രം നടത്താൻ അമേരിക്കക്കാരനായ സ്റ്റാൾ സായിപ്പ് നിശ്ചയിച്ചപ്പോൾ അതിൽ മൃഗ ബലി (അജവധം) നടത്താനുള്ള യാഥാസ്ഥിതികരുടെ നീക്കത്തിനെതിരെ സ്വയംസേവകരുടെ മനസാക്ഷി ഉണർത്താൻ അദ്ദേഹം പരിശ്രമിച്ചു.
“ ആർ. എസ്സ്. എസ്സിൽ പ്രവർത്തിക്കുന്നവന് വർത്തമാനകാലമേയുള്ള. കഴിഞ്ഞ ഇരുപതു വർഷമായി ഞാൻ  ആർ. എസ്. എസിൽ പ്രവർത്തിച്ചിരുന്നു എന്ന് പറയാനിടവരരുത്. അവന് ഭൂതകാലമില്ല. 'പ്രവർത്തിക്കുന്നു' എന്ന വർത്തമാനകാലമേയുള്ളു. ”
— (1963 ൽ കൊല്ലം പട്ടത്താനം എൽ. പി. സ്‌ക്കൂളിലെ സാംഘിക്കിൽ ഭാസ്‌ക്കർറാവു പറഞ്ഞത് പ്രൊഫ. കെ. വി. ദേവ് അനുസ്മരിച്ചപ്പോൾ.)
പഠിക്കാൻ കഠിനമായ മലയാളഭാഷയെ വശത്താക്കാനും 50 വർഷത്തെ കേരളീയ ജീവിതം അദ്ദേഹത്തിനെ പ്രാപ്തനാക്കി.
1946 മുതൽ 1956 വരെയുള്ള പത്ത് വർഷത്തെ പ്രവർത്തനംകൊണ്ട് പ്രചാരകന്മാരുടെ കാര്യത്തിൽ കേരളത്തെ അദ്ദേഹം സ്വയംപര്യാപ്തമാക്കി.
അവലംബങ്ങൾ പ്രവർത്തനങ്ങൾ 1940 ൽ തൃതീയവർഷ പരിശീലനം കഴിഞ്ഞു.
കെ. ബാലചന്ദർ ഇംഗ്ലീഷ് വിലാസം https://ml.wikipedia.org/wiki/K.
_Balachander
ഒരു പ്രമുഖ ഇന്ത്യൻ ചലച്ചിത്രനിർമ്മാതാവും സംവിധായകനും തിരക്കഥാകൃത്തുമായിരുന്നു കെ.ബാലചന്ദർ ‍(ഇംഗ്ലീഷ്:K. Balachander, തമിഴ്: கே. பாலசந்தர்) (9 ജൂലൈ 1930 - 23 ഡിസംബർ 2014).
തമിഴ്, തെലുഗു, കന്നഡ എന്നീ ഭാഷാചിത്രങ്ങൾക്ക് പുറമേ മലയാളത്തിലും ഹിന്ദിയിലും ഒരോ ചലച്ചിത്രങ്ങളും അദ്ദേഹം സംവിധാനം നിർവ്വഹിച്ചിട്ടുണ്ട്.
1980-ൽ പുറത്തിറങ്ങിയ തിരകൾ എഴുതിയ കാവ്യം ആണ് മലയാളചിത്രം.
1981-ൽ പുറത്തിറങ്ങിയ ഏക് ദൂജേ കേ ലിയേ ആണ്  ഹിന്ദി ചിത്രം.
അദ്ദേഹം തിരക്കഥയോ സംവിധാനമോ കൈകാര്യം ചെയ്ത ചിത്രങ്ങൾ ഏറെയും സങ്കീർണമായ വ്യക്തിബന്ധങ്ങളോ സാമൂഹിക വിഷയങ്ങളോ ആസ്പദമാക്കിയുള്ളവയാണ്.
കമലഹാസൻ , രജനികാന്ത് , പ്രകാശ് രാജ് , വിവേക് തുടങ്ങി തുടങ്ങി ഒട്ടേറെ പ്രശസ്ത നടന്മാരെ  സിനിമയിൽ അവതരിപ്പിച്ചത് ബാലചന്ദറാണ്.
കവിതാലയ പ്രൊഡക്ഷൻസ് എന്ന പേരിൽ അദ്ദേഹത്തിന് സ്വന്തമായി ഒരു ചലച്ചിത്രനിർമ്മാണ കമ്പനിയുമുണ്ട്.
ഇന്ത്യൻ സിനിമക്ക്, പ്രത്യേകിച്ച്  തമിഴ് സിനിമക്ക്  മികച്ച സംഭാവനകൾ നൽകിയ അദ്ദേഹത്തിന് പത്മശ്രീ പുരസ്കാരം (1987), ദാദാസാഹിബ്‌ ഫാൽക്കെ പുരസ്കാരം (2011) തുടങ്ങി നിരവധി ബഹുമതികൾ ലഭിച്ചിട്ടുണ്ട്.
തമിഴ് സിനിമാലോകഥ്തെ കാരണവരായ കെ. ബാലചന്ദർ സഹപ്രവർത്തകർക്കിടയിൽ അറിയപ്പെടുന്നത് ഇയക്കുനർ ശിഖരം എന്ന വിളിപ്പേരിലാണ്.
അഞ്ചു പതിറ്റാണ്ടു നീണ്ട ചലച്ചിത്രജീവിതത്തിനിടയിൽ ചെറുതും വലുതുമായ നൂറുകണക്കിന് താരങ്ങളെ വാർത്തെടുക്കുകയും കാർക്കശ്യമുള്ള സംവിധാനത്തിലൂടെ അഭിനേതാക്കളുടെ ഏറ്റവും മികച്ച പ്രകടനം സ്വന്തം ചിത്രങ്ങളുടെ നേട്ടമാക്കുകയും ചെയ്ത ഈ പ്രതിഭക്ക് സിനിമാലോകം അറിഞ്ഞുനൽകിയ പേരാണ് 'പ്രതിഭയുടെ ഉച്ചിയിലുള്ള സംവിധായകൻ' എന്ന് അർഥം വരുന്ന ഇയക്കുനർ ശിഖരം .
1930 ജൂലൈ 9-ന് തഞ്ചാവൂരിലെ തമിഴ് ബ്രാഹ്മണകുടുംബത്തിൽ ദണ്ഡപാണിയുടെയും സരസ്വതിയുടെയും മകനായി ജനിച്ച ബാലചന്ദർ  ചിദംബരത്തെ അണ്ണാമല യൂണിവേഴ്‌സിറ്റിയിൽ നിന്ന്  ബി.എസ്‌സി സുവോളജി ബിരുദം നേടിയ ശേഷം തിരുവാരൂർ ജില്ലയിലെ മുത്തുപ്പേട്ടയിൽ സ്‌കൂൾ അധ്യാപകനായി ഔദ്യോഗികജീവിതം തുടങ്ങി.
1960-കളിൽ അക്കൗണ്ടന്റ് ജനറൽ ഓഫിസിൽ സൂപ്രണ്ടായി ജോലിചെയ്തുകൊണ്ടിരുന്ന കാലത്ത്  തന്നെ നാടകരചനക്കും സംവിധാനത്തിനും സമയം കണ്ടെത്തി.
സാമൂഹികപ്രതിബദ്ധതയുള്ള നാടകങ്ങളിലൂടെ അദ്ദേഹം അന്നു തന്നെ പ്രേക്ഷകശ്രദ്ധയാകർഷിച്ചിരുന്നു.
എം.ജി.ആറിന്റെ ആവശ്യപ്രകാരം ദൈവത്തായി എന്ന അദ്ദേഹത്തിന്റെ ചിത്രത്തിന് സംഭാഷണമെഴുതിക്കൊണ്ടാണ് അദ്ദേഹം ചലച്ചിത്ര ലോകഥ്ത് കാൽകുത്തിയത്.
1965-ൽ നാണൽ , നീർക്കുമിഴി എന്നീ ചിത്രങ്ങൾ അദ്ദേഹം സംവിധാനം ചെയ്തു.
1975-ൽ അദ്ദേഹം സംവിധാനം ചെയ്ത അപൂർവ്വരാഗങ്ങൾ എന്ന ചിത്രത്തിലൂടെയാണ് രജനീകാന്ത് സിനിമയിലേക്ക് കടന്നു വന്നത്.
കമലഹാസനും രജനീകാന്തും തങ്ങളുടെ അഭിനയജീവിതത്തിന്റെ ആദ്യഘട്ടത്തിൽ ഒന്നിച്ചെന്ന പ്രത്യേകഥ കൂടി ഈ ചിത്രത്തിനുണ്ട്.
അച്ഛനും മകനും തമ്മിലുള്ള ബന്ധം മനോഹരമായി ചിത്രീകരിച്ചിരിക്കുന്ന ഈ ചിത്രം അദ്ദേഹം അന്തുലേനി കഥ എന്ന പേരിൽ തെലുങ്കിലുമെടുത്തു.
അവർകൾ (1977), വറുമയിൻ നിറം സികപ്പ് (1980), 47 നാൾകൾ (1981) എന്നീ ചിത്രങ്ങൾ അദ്ദേഹത്തെ തമിഴ് സംവിധായകരുടെ മുൻനിരയിലെത്തിച്ചു.
1978-ൽ സംവിധാനം ചെയ്ത മാരോ ചരിത്ര എന്ന ചിത്രത്തിലൂടെ അദ്ദേഹം കമലഹാസനെ തെലുഗു സിനിമയിൽ അവതരിപ്പിച്ചു.
വൻവിജയം നേടിയ ഈ ചിത്രമാണ് 1981-ൽ ഏക് ദൂജേ കേ ലിയേ എന്ന പേരിൽ അദ്ദേഹം ഹിന്ദിയിലെടുത്തത്.
1985-ൽ സ്വന്തമായി കഥയും തിരക്കഥയും രചിച്ച് സംവിധാനം ചെയ്ത സിന്ധുഭൈരവി ഏറെ ജനപ്രീതി നേടി.
സംഘർഷങ്ങളിൽ പെടുന്ന സംഗീതജ്ഞന്റെ ജീവിതമായിരുന്നു ഈ ചിത്രത്തിന്റെ പ്രമേയം.
2006-ൽ പുറത്തു വന്ന പൊയ്' ആണ് ഏറ്റവും ഒടുവിൽ സംവിധാനം ചെയ്ത സിനിമ.
കുചേലൻ , തിരുവണ്ണാമലൈ എന്നീ ചിത്രങ്ങളാണ് അദ്ദേഹത്തിന്റെ നിർമ്മാണ കമ്പനിയായ കവിതാലയയുടെ ബാനറിൽ ഏറ്റവുമൊടുവിൽ(2008-ൽ) പുറത്തിറങ്ങിയത്.
ഏതാനും ടെലിവിഷൻ പരമ്പരകളും അദ്ദേഹം നിർമ്മിച്ചിട്ടുണ്ട്.
ഇതിനിടെ രെട്ടൈ ചുഴി എന്ന തമിഴ് ചിത്രത്തിൽ പ്രധാന വേഷമണിഞ്ഞ് അഭിനയരംഗത്തെ മികവും അദ്ദേഹം വെളിപ്പെടുത്തി.
രാജമാണ് ബാലചന്ദറിന്റെ ഭാര്യ.
പരേതനായ കൈലാസം, പ്രസന്ന, പുഷ്പ കന്തസ്വാമി എന്നിവർ മക്കളാണ്.
മൂത്ത മകൻ കൈലാസം 2014 ഓഗസ്റ്റിൽ അന്തരിച്ചു.
ഏറെക്കാലമായി വിവിധ അസുഖങ്ങൾ അലട്ടിയിരുന്ന ബാലചന്ദറിനെ 2014 ഡിസംബറിൽ ചെന്നൈയിലെ അപ്പോളോ ആശുപത്രിയിൽ പ്രവേശിപ്പിച്ചു.
പിന്നീട് അദ്ദേഹത്തിന്റെ ആരോഗ്യനില ഓരോ ദിവസവും വഷളായിക്കൊണ്ടിരുന്നു.
ഒടുവിൽ ഡിസംബർ 23-ന് രാത്രി 8:45-ഓടെ അദ്ദേഹം ഈ ലോകഥ്തോട് വിടപറഞ്ഞു.
മൃതദേഹം പൂർണ ഔദ്യോഗിക ബഹുമതികളോടെ ബസന്ത് നഗർ വൈദ്യുതിശ്മശാനത്തിൽ സംസ്കരിച്ചു.
പുരസ്കാരങ്ങൾ മികച്ച ഫീച്ചർ ഫിലിമിനുള്ള ദേശീയ അവാർഡ് 1969  -- ഇരു കോടുഗൾ 1975  -- അപൂർവരാഗങ്ങൾ 1981  -- തണ്ണീർ തണ്ണീർ 1984  -- അച്ചമില്ലൈ അച്ചമില്ലൈ മറ്റ് പുരസ്കാരങ്ങൾ 1981 — തണ്ണീർ തണ്ണീർ എന്ന ചിത്രത്തിന് മികച്ച തിരക്കഥക്കുള്ള ദേശീയപുരസ്കാരം 1988 — രുദ്രവീണ ക്ക് മികച്ച ദേശീയോദ്ഗ്രഥന സിനിമയ്ക്കുള്ള നർഗീസ് ദത്ത് പുരസ്കാരം 1991 — ഒരു വീട് ഇരു വാസൽ -ന് സാമൂഹികപ്രസക്തിയുള്ള സിനിമയ്ക്കുള്ള ദേശീയപുരസ്കാരം പ്രത്യേക ബഹുമതികൾ 1973 —  തമിഴ്‌നാട് ഗവണ്മെന്റിന്റെ കലൈമാമണി പട്ടം 1992 —  മികച്ച സംഭാവനകൾക്കുള്ള തമിഴ്‌നാട് ഗവണ്മെന്റിന്റെ അണ്ണാ അവാർഡ് 1993 —  പുതുച്ചേരി ഗവണ്മെന്റിന്റെ കലൈമാമേധൈ പട്ടം 1987 —   ഇന്ത്യാ ഗവണ്മെന്റിന്റെ പത്മശ്രീ പുരസ്കാരം 1995 —  ആജീവാന്ത സംഭാവനകൾക്കുള്ള ഫിലിംഫെയർ പുരസ്കാരം 2011 — അന്ധ്രാപ്രദേശ് ഗവണ്മെന്റിന്റെ ഏ.
എൻ.ആർ പുരസ്കാരം 2011 —  ദാദാസാഹിബ്‌ ഫാൽക്കെ പുരസ്കാരം അവലംബം ↑ ↑ {{ cite news }} : Check date values in: | accessdate= and | date= ( help ) ↑ ഏ.
എൻ.ആർ അവാർഡ് കെ ബാലചന്ദറിന് ‍, ഇന്ത്യാഗ്ലിറ്റ്സ്, 2010 ഡിസംബർ 29
കെ. മാധവൻ നായർ
സ്വാതന്ത്ര്യസമരസേനാനിയും മാതൃഭൂമി പത്രത്തിന്റെ ആദ്യകാലപ്രവർത്തകരിൽ ഒരാളുമാണ് കെ. മാധവൻ നായർ .
1882 ഡിസംബർ 2ന് വെള്ളാട്ട് തൈത്തൊടിയിൽ നാരായണൻ നായരുടെയും കാരുതൊടിയിൽ കല്യാണി അമ്മയുടെയും മൂത്ത മകൻ ആയി മലപ്പുറത്താണ് ജനിച്ചത് .
1933 സെപ്റ്റംബർ 28ന് മാധവൻ നായർ അന്തരിച്ചു.
പ്രമുഖ പത്രപ്രവർത്തകൻ മോഹൻദാസ് രാധാകൃഷ്ണൻ മകനാണ്.
കെ. മാധവൻ നായർ ജീവിതരേഖ
മാതൃഭൂമി പത്രം തുടങ്ങുന്നതിനുള്ള ശ്രമങ്ങളിൽ മുന്നിട്ടുനിന്നു പ്രവർത്തിച്ച അദ്ദേഹം ആദ്യം അതിന്റെ മാനേജിംഗ് ഡയറക്ടറും പിന്നെ മാനേജരുമായിരുന്നു.
മാനേജിംഗ് ഡയറക്ടറായിരുന്നിട്ടും തന്റെ ചില രാഷ്ട്രീയനടപടികളെ മാതൃഭൂമി മുഖപ്രസംഗങ്ങളിലൂടെ നിശിതമായി വിമർശിക്കുന്നത് അദ്ദേഹം തടസ്സപ്പെടുത്തിയില്ല.
നിഷ്കാമിയായ പൊതുപ്രവർത്തകനായിരുന്നു അദ്ദേഹം .
മലബാർ കലാപം നടക്കുന്നതിനിടെ അവിടേക്ക് ഇറങ്ങിത്തിരിക്കാനും സമാധാന ശ്രമങ്ങൾക്ക് നേതൃത്വം കൊടുക്കാനും ചങ്കൂറ്റം കാണിച്ച നേതാവായിരുന്നു അദ്ദേഹം.1920ലെ നാഗ്പൂർ കോൺഗ്രസ് സമ്മേളനത്തീർപ്പ് പ്രകാരം രൂപം കൊണ്ട കെ.പി.സി.സി യുടെ ആദ്യത്തെ സെക്രട്ടറിയായി തെരഞ്ഞെടുത്തതു മാധവൻ നായരെയാണ് .
കേരളത്തിലെ ദേശീയ പ്രസ്ഥാനത്തിന്റെ  ആദ്യകാല ചരിത്രമാണ് കാരുതൊടിയിൽ മാധവൻ നായരുടെ ജീവചരിത്രം.
1916 ൽ കെ.പി.കേശവമേനോനോടൊപ്പം പൊതുജീവിതം തുടങ്ങിയ അദ്ദേഹം മരണം വരെ കേരളത്തിലെ രാഷ്ട്രീയ-സാമൂഹികജീവിതത്തിൽ നിറഞ്ഞുനിന്നു.
ദേശീയസ്വാതന്ത്ര്യപ്രവർത്തനം, ഖിലാഫത്ത് പ്രവർത്തനം, അക്കാലത്തെ ദുരിതാശ്വാസപ്രവർത്തനം, വൈക്കം സത്യാഗ്രഹം , ഗുരുവായൂർ സത്യാഗ്രഹം , മാതൃഭൂമി പത്രത്തിന്റെ ഉത്ഭവം എന്നീ കാര്യങ്ങളൊക്കെ അനുസ്മരിക്കുമ്പോൾ മാധവൻ നായരും അനിവാര്യമായും അനുസ്മരിക്കപ്പെടുന്നു.
മലബാർ കലാപം എന്ന വിശിഷ്ട ഗ്രന്ഥത്തിന്റെ കർത്താവുമാണദ്ദേഹം.
മലപ്പുറം ആംഗ്ലോ വെർണാകുലർ സ്കൂൾ, മഞ്ചേരി ഹൈസ്കൂൾ, പാലക്കാട് വിക്ടോറിയ കോളേജ് ഹൈസ്കൂൾ, കോട്ടയം സി.എം.എസ്.കോളജ്, തിരുവനന്തപുരം യൂണിവേഴ്സിറ്റി കോളജ് എന്നിവിടങ്ങളിലായിരുന്നു വിദ്യാഭ്യാസം.
ബിരുദമെടുത്തശേഷം കുറച്ചുകാലം തിരുവല്ല എം.ജി.എം. ഹൈസ്കൂളിൽ അദ്ധ്യാപകനായി.
അക്കാലത്ത് സർദാർ കെ.എം.പണിക്കർ , മാധവൻ നായരുടെ വിദ്യാർത്ഥിയായിരുന്നു.
അദ്ധ്യാപകവൃത്തി വിട്ടു മാധവൻ നായർ തിരുവനന്തപുരം മഹാരാജാസ് ലോ കോളേജിൽ നിന്ന് 1909ൽ നിയമപഠനം പൂർത്തിയാക്കി മഞ്ചേരിയിൽ പ്രാക്ടീസ് തുടങ്ങി.
സമരരംഗത്ത്
1915 മുതൽ തന്നെ മാധവൻ നായരുടെ പൊതുപ്രവർത്തനവും തുടങ്ങി.
1917 ൽ തളിക്ഷേത്ര റോഡിൽ താണജാതിക്കാർക്കുള്ള നിരോധനം ലംഘിച്ച് അദ്ദേഹം കേശവമേനോൻ, മഞ്ചേരി രാമയ്യർ എന്നിവരുടെ കൂടെ കൃഷ്ണൻ വക്കീലിനെ കൂട്ടി യാത്ര നടത്തി.
കൃഷ്ണൻ വക്കീലിനെ ആരും തടഞ്ഞില്ല.
അതോടെ തളി റോഡിലെ തീണ്ടൽ പ്രശ്നവും തീർന്നു.
1916 ൽ മലബാറിൽ ആരംഭിച്ച ഹോം റൂൾ പ്രസ്ഥാനത്തിൻറെ സജീവ പ്രവർത്തകനായി.1924 ൽ വൈക്കം സത്യാഗ്രഹം സംഘടിപ്പിക്കുന്നതിലും നടത്തിക്കുന്നതിലും സജീവമായ പങ്കുവഹിച്ചു മാധവൻ നായർ 1930 ൽ അറസ്റ്റിലായി.
അഞ്ചു മാസത്തെ തടവും കിട്ടി.
അമ്പത്തിയൊന്നാം വയസ്സിൽ,1933 സെപ്റ്റംബർ 28ന് മാധവൻ നായർ അന്തരിച്ചു.
പക്ഷേ അരനൂറ്റണ്ടിലേറെയുള്ള ജീവിത കാലത്തിനിടെ അദ്ദേഹം അന്നത്തെ എല്ലാ രാഷ്ട്രീയ സമൂഹിക ഔന്നത്യങ്ങളിലും എത്തിച്ചേർന്നു .
↑ https://gpura.org/item/1987-k-madhavan-nair-ck-moosad
കെ. മാധവൻ ഇംഗ്ലീഷ് വിലാസം https://ml.wikipedia.org/wiki/K.
വടക്കേ മലബാറിലെ പ്രമുഖ സ്വാതന്ത്ര്യസമരസേനാനിയും, കർഷകസംഘം നേതാവുമായിരുന്നു കെ മാധവൻ (ജനനം:1915 ഓഗസ്റ്റ് 26 - ചരമം 2016 സപ്തംബർ 25).
ഉപ്പുസത്യാഗ്രഹത്തിലും ഗുരുവായൂർ സത്യാഗ്രഹത്തിലും പങ്കെടുത്തവരിൽ ജീവിച്ചിരിക്കുന്ന പ്രമുഖ വ്യക്തിയാണു് കെ.മാധവൻ.
കാഞ്ഞങ്ങാട്ടെ പ്രമുഖ ജന്മി കുടുംബമായ ഏച്ചിക്കാനം തറവാട്ടിൽ എ.സി.രാമൻ നായരുടെയും കൊഴുമ്മൽ ഉണ്ണാങ്ങ അമ്മയുടെയും മകനായി 1915 ആഗസ്ത് 26-നാണ് കെ. മാധവൻ ജനിച്ചതു്.
ആദ്യം ഗാന്ധിയനും പിന്നീട് കമ്യൂണിസ്റ്റുകാരനുമായിരുന്നതുകൊണ്ട് ഗാന്ധിയൻ കമ്യുണിസ്റ്റെന്ന് അറിയപ്പെടുന്നു.
25 സെപ്റ്റംബർ 2016 ന് തന്റെ 102-ആം വയസിൽ മരണപ്പെട്ടു.
തളിപ്പറമ്പ് മുത്തേടത്ത് ഹൈസ്‌കൂൾ, നീലേശ്വരം രാജാസ് ഹൈസ്‌കൂൾ , വെള്ളിക്കോത്ത് വിജ്ഞാനദായിനി ദേശീയ വിദ്യാലയം എന്നിവിടങ്ങളിലായിരുന്നു പഠനം.
എറണാകുളം കോളേജിൽ നിന്ന് ഹിന്ദി വിശാരദ് പാസായി.
ദേശീയപ്രസ്ഥാന സമരപോരാളികളായ എ.സി.കണ്ണൻ നായരുടെയും വിദ്വാൻ പി.കേളുനായരുടെയും കെ.ടി.കുഞ്ഞിരാമൻ നമ്പ്യാരുടേയും പ്രവർത്തനങ്ങളിൽ ആകൃഷ്ടനായി 12-ആം വയസ്സിൽത്തന്നെ സമരരംഗത്തെത്തി.
സൈമൻ കമ്മീഷൻ ബഹിഷ്‌കരണം, മദ്യവർജ്ജനം തുടങ്ങിയ പ്രക്ഷോഭങ്ങളിൽ പങ്കെടുത്തു.
13-ആം വയസിൽ പയ്യന്നൂരിൽ 1928-ൽ നെഹ്രുവിന്റെ അധ്യക്ഷതയിൽ നടന്ന നാലാം കോൺഗ്രസ് സമ്മേളനത്തിൽ വോളന്റിയറായി പ്രവർത്തിച്ചു.
1928 മെയ് 26,27 തിയതികളിൽ പയ്യന്നൂര് നടന്ന സംസ്ഥാന കോൺഗ്രസ്സ് സമ്മേളനത്തിൽ പങ്കെടുത്തു.
1930-ൽ കെ.കേളപ്പന്റെ നേതൃത്വത്തിൽ കോഴിക്കോട്ടുനിന്ന് പയ്യന്നൂരിലേക്ക് പുറപ്പെട്ട ഉപ്പുസത്യാഗ്രഹജാഥയിൽ അംഗമായി.
1931-ൽ ഗുരുവായൂർ സത്യാഗ്രഹസമരത്തിലും വോളന്റിയറായി.
കയ്യൂർ സമരം നടക്കുമ്പോൾ കമ്യൂണിസ്റ്റ് പാർട്ടി കാസർകോട് താലൂക്ക് സെക്രട്ടറിയായിരുന്നു.
1930 ആഗസ്ത് 20 ന് കല്ലായി മദ്യഷോപ്പ് പിക്കറ്റിങ്ങിനിടെ ആറസ്റ്റുചെയ്യപ്പെട്ട് 15-ആം വയസിൽ ആറ് മാസം ജയിൽ ശിക്ഷ അനുഭവിച്ചു.
കാസർകോട്-മലബാർ സംയോജനം, കാസർകോട്-മലബാർ സമ്മേളനം, ഐക്യകേരള പ്രക്ഷോഭം എന്നീ സമരങ്ങളുടെ മുന്നണിപ്പോരാളിയായിരുന്നു.
കാസർകോടൻ ഗ്രാമങ്ങളിൽ കർഷകസംഘം രൂപവത്കരിക്കുന്നതിനും കമ്യൂണിസ്റ്റ് പ്രസ്ഥാനം വളർത്തുന്നതിനും നേതൃപരമായ പങ്ക് വഹിച്ചു.
ജന്മിത്ത-നാടുവാഴിത്വത്തിനെതിരെ നടന്ന പ്രക്ഷോഭങ്ങൾക്ക് നേതൃത്വം നല്കി.
മടിക്കൈ വിളകൊയ്ത്ത് സമരം, രാവണേശ്വരം നെല്ലെടുപ്പ് സമരം എന്നിവയ്ക്കും നേതൃത്വം നൽകി.
കണ്ണൂർ സെൻട്രൽ ജയിലിലും വെല്ലൂർ, കടല്ലൂർ ജയിലിലും വിവിധ ഘട്ടങ്ങളിലായി ശിക്ഷയനുഭവിച്ചു.
ഇന്ത്യൻ നാഷണൽ കോൺഗ്രസ്സിലും, കോൺഗ്രസ് സോഷ്യലിസ്റ്റ് പാർട്ടിയിലും പ്രവർത്തിച്ചു.
1939-ൽ കമ്മ്യൂണിസ്റ്റ് പാർട്ടിയിൽ അംഗമായി.
1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടെങ്കിലും വർഷങ്ങൾക്കു് ശേഷം ഏതാനും പേരോടൊപ്പം മാർക്സിസ്റ്റ് പാർട്ടിയുമായി സഹകരിച്ചു പ്രവർത്തിക്കുകയും.
അതിലംഗമാവുകയും ചെയ്തു.
എം.എസ്.ന് തുറന്ന കത്തെഴുതികൊണ്ട് സി.പി.എമ്മുമായുള്ള ബന്ധവും അവസാനിപ്പിച്ചു.
കോട്ടച്ചേരി സഹകരണ സ്റ്റോർ, മഹാകവി പി. സ്മാരകസമിതി, മഹാകവി കുട്ടമത്ത് സ്മാരകട്രസ്റ്റ്, വിദ്വാൻ പി. കേളുനായർ സ്മാരക ട്രസ്റ്റ് തുടങ്ങി പല സഹകരണ - സാംസ്‌കാരിക - സാമൂഹിക പ്രസ്ഥാനങ്ങൾക്കെല്ലാം കെ.മാധവൻ നേതൃത്വം ബഹിച്ചിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1965 ഹോസ്ദുർഗ് നിയമസഭാമണ്ഡലം കെ. മാധവൻ സി.പി.ഐ. 1957 ഹോസ്ദുർഗ് നിയമസഭാമണ്ഡലം കെ. മാധവൻ സി.പി.ഐ. അധികാര സ്ഥാനങ്ങൾ കോൺഗ്രസിന്റെ കാസർകോട് താലൂക്ക് സെക്രട്ടറി കെ.പി.സി.സി. അംഗം കോൺഗ്രസ് സോഷ്യലിസ്റ്റ് പാർട്ടിയുടെ ആദ്യത്തെ കാസർഗോഡ് താലുക്ക് സെക്രട്ടറി 1937 - ൽ കർഷകസംഘത്തിന്റെ ആദ്യത്തെ കാസർഗോഡ് താലുക്ക് സെക്രട്ടറി കമ്യൂണിസ്റ്റ് പാർട്ടിയുടെ ആദ്യത്തെ കാസർകോട് താലൂക്ക് സെക്രട്ടറി ദീർഘകാലം കാഞ്ഞങ്ങാട് പഞ്ചായത്ത് പ്രസിഡണ്ടായിരുന്നു.
പുരസ്കാരങ്ങൾ കണ്ണൂർ സർവകലാശാലയുടെ ഡി.ലിറ്റ് ബിരുദം പുസ്തകങ്ങൾ പയസ്വിനിയുടെ തീരത്തു് ഒരു ഗാന്ധിയൻ കമ്മ്യൂണിസ്റ്റിന്റെ ഓർമ്മക്കുറിപ്പുകൾ (ആത്മകഥ) കുടുംബം
1953 മാർച്ച് നാലിന് കെ.മാധവൻ വിവാഹിതനായി.
ഭാര്യ: കോടോത്ത് മീനാക്ഷിയമ്മ.
മക്കൾ: ഇന്ദിര, അഡ്വ.
സേതുമാധവൻ, ആശാലത, ഡോ. അജയകുമാർ.
ചിങ്ങം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Leo_(Constellation) ചിങ്ങം രാശി
ഭാരതത്തിൽ സിംഹമായി കണക്കാക്കുന്ന നക്ഷത്രരാശിയാണ് ചിങ്ങം .
സൂര്യൻ മലയാളമാസം ചിങ്ങത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു.
ഏപ്രിൽ മാസം മുഴുവനും ചിങ്ങം രാശി കാണാൻ കഴിയും.
M65, M66, M95, M105, NGC 3268 എന്നീ ഗ്യാലക്സികൾ ഈ നക്ഷത്രഗണത്തിന്റെ പ്രദേശത്തുകാണാം.
ജ്യോതിഷ ശാസ്ത്ര പ്രകാരം വ്യാഴത്തിന്റെ മാറ്റം ചിങ്ങം നക്ഷത്ര രാശിയിൽ ജനിച്ചവർക്ക് ജീവിതത്തിൽ മാറ്റങ്ങൾ ഉണ്ടാകുന്നതായി പറയപ്പെടുന്നു.
റെഗുലസ് (α Leonis), ദെനെബോല (β Leonis), അൽജിബ (γ1 Leonis), സോസ്മ (δ Leo), ചോർട്ട് (θ Leo), അൽ മിൻലിയർ അൽ ആസാദ് (κ Leo ), അൽത്തെർഫ് (λ Leo), സുബ്രാ (ο Leo ) എന്നിവയാണ് പ്രധാന നക്ഷത്രങ്ങൾ.
11 നക്ഷത്രങ്ങൾക്ക് ഗ്രഹങ്ങളെ കണ്ടെത്തിയിട്ടുണ്ട്.
ചിങ്ങത്തിന്റെ തലഭാഗം ഒരു അരിവാൾ പോലെയാണ്.
ഇതാണ് മകം നക്ഷത്രം.
സോസ്മ, ചോർട്ട് എന്നിയാണ് പൂരം നക്ഷത്രം.
ദെനെബോലെയും അതിനടുത്ത നക്ഷത്രങ്ങളും ചേർന്നത് ഉത്രം.
വോൾഫ് 359 എന്ന നക്ഷത്രം ഭൂമിയുടെ അടുത്തു കിടക്കുന്ന നക്ഷത്രങ്ങളിൽ ഒന്നാണ് (7.78 പ്രകാശവർഷം).
സൂര്യനിൽ നിന്ന് 33 പ്രകാശവർഷം അകലെ സ്ഥിതി ചെയ്യുന്ന ഗ്ലീസ് 436 (Gliese 436) എന്ന നക്ഷത്രത്തിന് നെപ്ട്യൂണിന് തുല്യമായ പിണ്ഡമുള്ള ഒരു ഗ്രഹമുള്ളതായി കണ്ടെത്തിയിട്ടുണ്ട്.
നക്ഷത്രങ്ങൾ ചിങ്ങം നക്ഷത്രഗണം
തിളക്കമുള്ള ഏതാനും നക്ഷത്രങ്ങൾ ഉൾപ്പെട്ട നക്ഷത്രരാശിയാണ് ചിങ്ങം.
പുരാതന കാലത്തു തന്നെ അന്നത്തെ നിരീക്ഷകരുടെ പ്രത്യേക ശ്രദ്ധക്ക് ഈ നക്ഷത്രങ്ങൾ പാത്രമാവുകയും അന്നു തന്നെ പേരുകൾ നിർദ്ദേശിക്കപ്പെടുകയും ചെയ്തിരുന്നു.
റെഗുലസ് , ആൽഫ ലിയോണിസ് എന്ന ഈ നക്ഷത്രം ഒരു മുഖ്യധാരാനക്ഷത്രമാണ് .
ഭൂമിയിൽ നിന്നും 77.5 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 1.34 ആണ്.
രണ്ടാമത്തെ നക്ഷത്രത്തിന്റെ കാന്തിമാനം 7.7 ആണ്.
ഒരു ബൈനോക്കുലറിലൂടെ നോക്കുകയാണെങ്കിൽ ഇതിനെ കാണാൻ കഴിയും.
റെഗുലസ് എന്ന വാക്കിന്റെ അർത്ഥം ചെറിയ രാജാവ് എന്നാണ്.
ഡെനിബോല എന്ന ബീറ്റ ലിയോണിസ് ചിങ്ങത്തിലെ തിളക്കം കൊണ്ട് രണ്ടാമത്തെ നക്ഷത്രമാണ്.
ഭൂമിയിൽ നിന്നും 36 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 2.23 ആണ്.
ഡെനിബോല എന്നതിന്റെ അർത്ഥം സിംഹത്തിന്റെ വാൽ എന്നാണ്.
അൽജീബ എന്നറിയപ്പെടുന്ന ഗാമാ ലിയോണിസ് ഒരു ദ്വന്ദ്വനക്ഷത്രം ആണ്.
ഒരു ദൂരദർശിനിയിൽ കൂടെ ഇവയെ വേർതിരിച്ചു കാണാനാവും.
2.61 കാന്തിമാനമുള്ള ഇതിലെ പ്രാഥമിക നക്ഷത്രം ഒരു ഭീമൻ നക്ഷത്രമാണ്.
ഭൂമിയിൽ നിന്നും 600 പ്രകാശവർഷം അകലെയാണിതിന്റെ സ്ഥാനം.
3.6 കാന്തിമാനമുള്ള രണ്ടാമത്തെ നക്ഷത്രം ഭൂമിയിൽ നിന്നും 126 പ്രകാശവർഷം അകലെ സ്ഥിതി ചെയ്യുന്നു.
40 ലിയോണിസ് എന്ന ഒരു നക്ഷത്രത്തെ കൂടി ഇതിനോട് ചേർന്ന് കാണാൻ കഴിയും.
4.8 ആണ് ഇതിന്റെ കാന്തിമാനം.
നെറ്റിത്തടം എന്നാണ് അൽജീബ എന്ന വാക്കിനർത്ഥം.
സോസ്മ എന്ന ഡെൽറ്റ ലിയോണിസ് ഭൂമിയിൽ നിന്ന് 58 പ്രകാശവർഷം അകലെ സ്ഥിതി ചെയ്യുന്നു.
ഇതിന്റെ കാന്തിമാനം 2.58 ആണ്.
എപ്സിലോൺ ലിയോണിസ് കാന്തിമാനം 3 ഉള്ള ഒരു മഞ്ഞ ഭീമൻ നക്ഷത്രമാണ്.
ഭൂമിയിൽ നിന്നുള്ള ഇതിന്റെ അകലം 251 പ്രകാശവർഷമാണ്.
സീറ്റ ലിയോണിസ് അധാഫെറ എന്നു കൂടി അറിയപ്പെടുന്ന ഇത് യഥാർത്ഥത്തിൽ മൂന്നു നക്ഷത്രങ്ങൾ (optical triple star) കൂടിയതാണ്.
ഇതിൽ ഏറ്റവും തിളക്കം കൂടിയ നക്ഷത്രം ഒരു വെള്ളക്കുള്ളൻ നക്ഷത്രമാണ്.
ഭൂമിയിൽ നിന്നും 260 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 3.65 ആണ്.
ഇതിന്റെ തെക്കുഭാഗത്തായി സ്ഥിതി ചെയ്യുന്ന 39 ലിയോണിസ് എന്ന നക്ഷത്രത്തിന്റെ കാന്തിമാനം 5.8ഉം വടക്കു ഭാഗത്തായി സ്ഥിതി ചെയ്യുന്ന 35 ലിയോണിസ് എന്ന നക്ഷത്രത്തിന്റെ കാന്തിമാനം 6ഉം ആണ്.
ലോട്ട ലിയോണിസ് ഇതൊരു ബൈനറി നക്ഷത്രമാണ്.
ഒരു ഇടത്തരം അമേച്വർ ദൂരദർശിനി ഉപയോഗിച്ചാൽ ഇവയെ വേർതിരിച്ചു കാണാൻ കഴിയും.
തിന്റെസ് കാന്തിമാനം 4 ആണ്.
ഭൂമിയിൽ നിന്നും 79 പ്രകാശ വർഷം അകലെ കിടക്കുന്നു.
ടൗ ലിയോണിസ് ഒരു ഇരറ്റ നക്ഷതമാണ്.
ഇതിൽ 5 കാന്തിമാനമുള്ള നക്ഷത്രം ഭൂമിയിൽ നിന്നും 621 പ്രകാശവർഷം അകലെ കിടക്കുന്നു.
ചിങ്ങം രാശി പേര് കാന്തിമാനം അകലം റെഗുലസ് 1.3 69 പ്രകാശവർഷം അൽജിയെബ 1.90 190 പ്രകാശവർഷം ഡെനബോള 1.60 43 പ്രകാശവർഷം സോസ്മ 2.60 82 പ്രകാശവർഷം എപ്സിലോൺ ലിയോണിസ് 3 251 പ്രകാശവർഷം അസാഡ് ഒസ്ട്രാലിസ് 2.98 310 പ്രകാശവർഷം സീറ്റ ലിയോണിസ് 3.65 260 പ്രകാശവർഷം വിദൂരാകാശ പദാർത്ഥങ്ങൾ M 66
M 65 , M 66 , M 95 , M96 , M 105 , NGC 3628 എന്നിവയാണ് ചിങ്ങം രാശിയിലെ പ്രധാന താരാപഥങ്ങൾ .
പ്രസിദ്ധമായ ചിങ്ങ വലയം ഈ രാശിയിലാണ് കണ്ടെത്തിയിരിക്കുന്നത്.
ഇതിൽ ആദ്യത്തെ രണ്ടെണ്ണവും അവസാനത്തേതും ചിങ്ങത്രയം എന്ന പ്രാദേശിക താരാപഥ ഗ്രൂപ്പിൽ ഉൾപ്പെടുന്നവയാണ്.
ഹൈഡ്രജൻ , ഹീലിയം വാതകങ്ങളാണ് ഈ വലയത്തിൽ ഉള്ളത്.
ചിങ്ങത്രയത്തിൽ വരുന്ന ഒരു താരാപഥമാണ് M66.
ഭൂമിയിൽ നിന്നും 370 ലക്ഷം പ്രകാശവർഷം അകലെയാണ് ഇതിന്റെ സ്ഥാനം.
ചിങ്ങത്രയത്തിലെ മറ്റു ഗാലക്സികളുടെ ഗുരുത്വ വലിവു മൂലം ഇതിന്റെ ആകൃതിക്ക് വൈരൂപ്യം വന്നിട്ടുണ്ട്.
M 65, M 66 എന്നിവ ഒരു ചെറിയ ദൂരദർശിനി ഉപയോഗിച്ചു കൊണ്ടു തന്നെ കണ്ടെത്താനാവുന്നതാണ്.
M 95, M 96 എന്നിവ സർപ്പിള ഗാലക്സികളാണ് .
ഭൂമിയിൽ നിന്നും 200 ലക്ഷം പ്രകാശവർഷം അകലെയാണ് ഇവ സ്ഥിതി ചെയ്യുന്നത്.
വലിയ ദൂരദർശിനിയിൽ കൂടി നോക്കിയാൽ മാത്രമെ ഇവയുടെ ഘടന ശരിക്കും വ്യക്തമാവുകയുള്ളു.
ഈ ജോഡികളുക്കു സമീപത്തായി തന്നെ M 105 എന്ന ഗാലക്സിയും കാണാൻ കഴിയും.
ഇതൊരു ദീർഘവൃത്താകാര ഗാലക്സിയാണ് .
കാന്തിമാനം 9 ഉള്ള ഇതും ഭൂമിയിൽ നിന്നും ഏകദേശം 200 ലക്ഷം പ്രകാശവർഷം അകലെയാണ് സ്ഥിതി ചെയ്യുന്നത്.
1784ൽ വില്യം ഹെർഷൽ ആണ് NGC 2903 എന്ന സർപ്പിള ഗാലക്സി കണ്ടെത്തിയത്.
വലിപ്പത്തിലും ആകൃതിയിലും ആകാശഗംഗയോട് സാമ്യമുള്ള ഈ താരാപഥം ഭൂമിയിൽ നിന്നും 250 പ്രകാശവർഷം അകലെയാണ് സ്ഥിതി ചെയ്യുന്നത്.
ഇതിന്റെ കേന്ദ്രഭാഗത്ത് നക്ഷത്ര രൂപീകരണം നടക്കുന്നതായി കണ്ടെത്തിയിട്ടുണ്ട്.
ഈ താരാപഥത്തിന്റെ പുറമെയുള്ള ഭാഗങ്ങളിൽ നിരവധി തുറന്ന താരാവ്യൂഹങ്ങൾ കണ്ടെത്തിയിട്ടുണ്ട്.
ചിങ്ങം നക്ഷത്രരാശിയിൽ ഏതാനും വലിയ ക്വാസാർ ഗ്രൂപ്പുകളും കണ്ടെത്തിയിട്ടുണ്ട്.
ചിങ്ങം നക്ഷത്രരാശിയിലെ ചാന്ദ്രഗണങ്ങൾ ചിങ്ങം രാശിയിലെ ചാന്ദ്രഗണങ്ങൾ
ചിങ്ങത്തിന്റെ തലഭാഗത്തെ നക്ഷത്രങ്ങൾ ചേർന്ന് ഒരു അരിവാൾ പോലെ കാണപ്പെടുന്നു.
ഇതിൽ തലഭാഗത്തെ നാലു നക്ഷത്രങ്ങളെ ചേർത്ത് ആയില്യം എന്ന ചാന്ദ്രഗണമായി കണക്കാക്കാറുണ്ട്.
റെഗ്യുലസും തൊട്ടടുത്ത്, തോൾ ഭാഗത്തുള്ള നക്ഷത്രവും ചേർത്ത് മകം എന്ന ചാന്ദ്രഗണമായി പരിഗണിക്കുന്നു.
(റഗ്യുലസിനെ മാത്രമായും മകം എന്നു വിളിക്കുന്നുണ്ട്).
നടുവിലുള്ള സോസ്മ, ചോർട്ട് എന്നിവ ചേർന്ന് പൂരം ചാന്ദ്രഗണം രൂപപ്പെചുന്നു.
വാലിന്റെ ഭാഗത്തുള്ള നക്ഷത്രമാണ് ഉത്രം.
നവംബർ മാസത്തിലാണ് ലിയോണിഡ്സ് ഉൽക്കാവർഷം ഉണ്ടാകാറുള്ളത്.
നവംബർ 14-15 എന്നീ ദിവസങ്ങളിലാണ് ഏറ്റവും കൂടുതൽ ഉൽക്കകളെ കാണാൻ കഴിയുക.
65P/ടെമ്പൽ-ടട്ടിൽ എന്ന വാൽനക്ഷത്രത്തിന്റെ അവശിഷ്ടങ്ങളിൽ നിന്നാണ് ഈ ഉൽക്കകൾ രൂപം കൊള്ളുന്നത്.
35 വർഷത്തിലൊരിക്കലാണ് ഇത് ഏറ്റവും ശക്തി കൂടുക.
മണിക്കൂറിൽ 10 ഉൽക്കകൾ വരെ ഈ സമയത്ത് കാണാൻ കഴിയും.
അവലംബം ↑ ↑ 1 2 1 2 Ridpath Tirion 2001 , പുറങ്ങൾ.
sfn error: no target: CITEREFRidpathTirion2001 ( help ) ↑ ↑ {{ cite web }} :  CS1 maint: unrecognized language ( link ) ↑ Ridpath Tirion 2001 , പുറങ്ങൾ.
sfn error: no target: CITEREFRidpathTirion2001 ( help )
ചിങ്ങകല്ല് വെള്ളച്ചാട്ടം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം കാളികാവിൽ നിന്ന് കഷ്ടിച്ച് 5km നിലമ്പുർ റൂട്ടിൽ കല്ലാമൂല കവലയിൽ നിന്നും 2km ഉള്ളിലോട്ടു സഞ്ചരിച്ചാൽ വള്ളിപൂള (മരുതങ്ങാട്) റോഡിന്റെ അറ്റം ചെന്നെത്തുന്ന സൈലന്റ് വാലി നാഷണൽ പാർക്കിന്റെ ഭാഗമായി സ്ഥിതിചെയ്യുന്ന പ്രകൃതിരമണീയമായ സ്ഥലത്താണ് ചിങ്ങകല്ല് വെള്ളച്ചാട്ടം.
വാരിയംകുന്നത്ത് കുഞ്ഞഹമ്മദാജി തന്റെ സൈന്യവുമായി ഒളിവിൽ കഴിഞ്ഞിരുന്ന വലിയപാറ പ്രധാന ആകർഷണമാണ്.
പാറക്കു താഴെയായി പ്രാകൃതഗോത്ര ആദിവാസി കുടിലുകൾക്കു സമാന്തരമായൊഴുക്കുന്ന സൈലന്റ് വാലി മലനിരകളിൽ നിന്നുമുത്ഭവിച്ചു ഒഴുകുന്ന പുഴയും കാണാം.
(പുഴയിൽ ഇറങ്ങുന്നതും കാട്ടിൽ പ്രേവേശിക്കുന്നതും നിരോധിച്ചിരിക്കുകയാണ് ) പുഴയിലെ വെള്ളം കുടിവെള്ളമായും ഉപയോഗിക്കുന്നു.
മഴക്കാലത്ത് പൊടുന്നനെയുള്ള മലവെള്ളപ്പാച്ചിലും കുത്തനെയുള്ള വെള്ളച്ചാട്ടങ്ങളും അപകടങ്ങൾ സംഭവിക്കാൻ ഇടയുണ്ട്.
പുഴയുടെ സൗന്ദര്യം മനംകുളിർക്കുന്നതാണെങ്കിലും ധാരാളം അപകട മരണങ്ങൾ സംഭവിച്ചത് കൊണ്ടും ചതിയൻ പുഴ എന്നും വിളിക്കാറുണ്ട്.
ചിങ്ങൻചിറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചിങ്ങൻചിറ കൊല്ലംകോട് നിന്ന് ആറ് കിലോമീറ്റർ അകലെയാണ് ചിങ്ങൻചിറ സ്ഥിതി ചെയ്യുന്നത്.
ഇതൊരു ചെറിയ ക്ഷേത്രമാണ് ഈ പ്രദേശത്തെ പ്രധാന ആകർഷണം ചില്ലകളാൽ സമൃദ്ധമായ ആൽമരങ്ങൾ കൊണ്ട് നിറഞ്ഞതാണ് ചിങ്ങൻചിറ പ്രതിഷ്ഠ കറുപ്പ് സ്വാമി എന്നാണ് അറിയപ്പെടുന്നത് ഇവിടെ നിന്നുള്ള സീതാർകുണ്ടിന്റെ കാഴ്ച അതിമനോഹരമാണ്.
ചിങ്ഷെങ് പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Qingcheng
ചൈനയിലെ സിചുവാൻ പ്രവിശ്യയിലുള്ള ഒരു പർവ്വതമാണ് ചിങ്ഷെങ്ഷാൻ അഥവാ ചിങ്ഷെങ് പർവ്വതം (ഇംഗ്ലീഷ്: Mount Qingcheng ; ചൈനീസ്: 青城山).
താവോമതക്കാർക്കിടയിൽ ഈ പർവ്വതത്തിന് ഒരതുല്യസ്ഥാനമാണുള്ളത്.
36കൊടുമുടികളാണ് ഈ പർവ്വതത്തിൽ ഉള്ളത്.
പുറത്തേക്കുള്ള കണ്ണികൾ Mount Qingcheng and the Dujiangyan Irrigation System: യുനെസ്കോ ഔദ്യോഗിക വെബ്സൈറ്റ്
ചിങ്ങം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചിങ്ങം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ചിങ്ങം - ഒരു നക്ഷത്രരാശി ചിങ്ങം - ഒരു മലയാളമാസം.
ചിങ്ങത്താൻ
കണ്ണൂർ ജില്ലയിലെ തളിപ്പറമ്പിൽ മാത്രം കണ്ടുവരുന്ന ഒരു ചെറിയ ആദിവാസിവർഗമാണ് ചിങ്ങത്താൻ .
ചിറയ്ക്കൽ രാജാവായ കോലത്തിരിയാണ് ഇവർക്ക് ഈ പേര് നൽകിയതെന്ന് പറയപ്പെടുന്നു.
ചിങ്ങത്താന്മാരിൽ സ്ത്രീകളെപ്പോലെ പുരുഷന്മാരും മോതിരവും കമ്മലും ധരിക്കുന്നു.
തമിഴും കന്നടയും കലർന്നതാണ് ഇവരുടെ ഭാഷ.
തേൻ ശേഖരിക്കലാണ് പ്രധാന ജോലി.
ഇവരുടെ ഇഷ്ടദേവത ഭദ്രകാളിയാണ് .
ചിങ്ങവനം
കോട്ടയം ജില്ലയിലെ ഒരു ചെറിയ പട്ടണമാണ് ചിങ്ങവനം.
എം. സി. റോഡിൽ കോട്ടയം ചങ്ങനാശേരി റൂട്ടിൽ മധ്യഭാഗത്തായി ആണു ഈ പട്ടണത്തിന്റെ ഭൂമിശാസ്ത്രമായ സ്ഥാനം.
വിശാലമായ പാടശേഖരങ്ങളാൽ സമൃദ്ധമാണു ഈ പ്രദേശം.
ഈ പ്രദേശം കോട്ടയം മുനിസിപ്പാലിറ്റിയിൽ ഉൾപ്പെട്ടിരിക്കുന്നു.
സാമുദായികം
ക്നാനായ യാക്കോബായ സുറിയാനി സഭയുടെ ആസ്ഥാനം ചിങ്ങവനമാണ്.
ക്നാനായ യാക്കോബായ സുറിയാനി സഭയുടെ മൂന്ന് ദേവാലയങ്ങളും, ക്നാനായ കത്തോലിക്ക സുറിയാനി സഭയുടെ ഒരു ദേവാലയവും, മലങ്കര കത്തോലിക്ക സഭയുടെ ഒരു ദേവാലയവും,മലങ്കര ഒർത്തൊഡോക്സ് സഭയുടെ ഒരു ദേവാലയമും ഉൾപ്പെടെ 6 ക്ക്രിസ്ത്യൻ ദേവാലയങ്ങളും, കരിമ്പിൽ ക്ഷേത്രം,പറമ്പത്ത് ക്ഷേത്രം, എസ്.എൻ.ഡി.പി. ക്ഷേത്രം തുടങ്ങിയ ഹൈന്ദവ ദേവാലയങ്ങളും ഇവിടെ സ്ഥിതി ചെയ്യുന്നു.
പനച്ചിക്കാടു ക്ഷേത്രം ഇവിടെ നിന്ന് 3 കിലോമീറ്റർ മാറി സ്ഥിതി ചെയ്യുന്നു.
പണ്ട് സിംഹങ്ങൾ നിറഞ്ഞ വനം ആയിരുന്നുവെന്നും, "സിംഹവനം" ലോപിച്ച് "ചിങ്ങവനം" ആയി എന്നും പറയപ്പെടുന്നു.
വ്യാപാരവും വ്യവസായവും
ഏതാനും വർഷങ്ങൾക്കു മുൻപു വരെ ട്രാവൻകൂർ ഇലക്ട്രോ കെമിക്കൽസ് ലിമിറ്റഡ് (TECIL) ഇവിടുത്തെ ഒരു പ്രധാന വ്യവസായ സ്ഥാപനമായിരുന്നു.
തൊഴിൽ സമരങ്ങളും മറ്റ് അനുബന്ധ പ്രശ്നങ്ങളും മൂലം അതു അടച്ചു പൂട്ടി.
ഇപ്പൊൾ ഇവിടുത്തെ പ്രധാന വ്യവസായം റബ്ബർ കേന്ദ്രീകൃതമാണു.
ഫാക്ടിന്റെ ഒരു ഗോഡൗൺ ഇവിടെ പ്രവർത്തിക്കുന്നു.
ചിങ്ഝാങ് റെയിൽവേ ഇംഗ്ലീഷ് വിലാസം https://ml.wikipedia.org/wiki/Qingzang_railway റെയിൽവേ മാപ്പ് A train pulled by an NJ2 locomotive travels on an above-grade section of the Qingzang railway in 2007.
ലോകത്തെ ഏറ്റവും ഉയരത്തിലുള്ള റെയിൽവേ ലൈനാണ് ചിങ്ഝാങ് റെയിൽവേ ( simplified Chinese : 青藏铁路 ; traditional Chinese : 青藏鐵路 ; pinyin : Qīngzàng Tiělù ; Tibetan : mtsho bod lcags lam མཚོ་བོད་ལྕགས་ལམ། ).
ചിങ്ഝാങ് പ്രവിശ്യയിലെ സിങ്, ടിബറ്റിലെ ലാസ എന്നീ സ്ഥലങ്ങളാണ് ഈ റെയിൽപ്പാത ബന്ധിപ്പിക്കുന്നത്.
1956 കിലോമീറ്ററാണ് ചിങ്ഝാങ് റെയിൽപ്പാതയുടെ ആകെ ദൈർഘ്യം.
സിങ്, ഗോൽമഡ് എന്നിവയ്ക്കിടയിലുള്ള 815 കിലോമീറ്റർ 1984-ലാണ് പൂർത്തിയായത്.
സിങ്, ഗോൽമഡ് എന്നിവയ്ക്കിടയിൽ 45 സ്റ്റേഷനുകൾ നിലവിലുണ്ട്.
ച്ചപാർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ച്ചപാർ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ച്ചപാർ സ്ഥിതിചെയ്യുന്നത്.
ച്ചപാർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ച്ചപാർ ൽ 1591 വീടുകൾ ഉണ്ട്.
ആകെ ജനസംഖ്യ 7974 ആണ്.
ഇതിൽ 4275 പുരുഷന്മാരും 3699 സ്ത്രീകളും ഉൾപ്പെടുന്നു.
ച്ചപാർ ലെ സാക്ഷരതാ നിരക്ക് 67.19 ശതമാനമാണ്.
ച്ചപാർ ലെ 6 വയസ്സിനു താഴെയുള്ള കുട്ടികളുടെ എണ്ണം 882 ആണ്.
ഇത് ച്ചപാർ ലെ ആകെ ജനസംഖ്യയുടെ 11.06 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 3151 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 2435 പുരുഷന്മാരും 716 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 82.01 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 63.92 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ച്ചപാർ ലെ 2936  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 1591 - - ജനസംഖ്യ 7974 4275 3699 കുട്ടികൾ (0-6) 882 497 385 പട്ടികജാതി 2936 1550 1386 പട്ടിക വർഗ്ഗം 0 0 0 സാക്ഷരത 67.19 % 56.35 % 43.65 % ആകെ ജോലിക്കാർ 3151 2435 716 ജീവിതവരുമാനമുള്ള ജോലിക്കാർ 2584 2113 471 താത്കാലിക തൊഴിലെടുക്കുന്നവർ 2014 1583 431 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ച്യവനപ്രാശം ഇംഗ്ലീഷ് വിലാസം https://ml.wikipedia.org/wiki/Chyawanprash
ഒരു ആയുർവേദരസായനൗഷധയോഗം ആണ് ച്യവനപ്രാശം .
ചരകസംഹിത തുടങ്ങി എല്ലാ ആയൂർവേദഗ്രന്ഥങ്ങളിലും ഇതിന്റെ വിവരണമുണ്ട്  .
ഭൃഗുവിന്റെ പുത്രനായ ച്യവനമഹർഷിക്ക് അകാലത്തിൽ വാർധക്യവും ശരീരനാശവും സംഭവിച്ചപ്പോൾ അശ്വിനീ ദേവന്മാർ ഉപദേശിച്ചുകൊടുത്ത രസായനൗഷധമാണ് ച്യവനപ്രാശം എന്നാണ് ഐതിഹ്യം.